**Škola likovnih umjetnosti, Split**

**ŠK. GOD. 2020. / 2021.**

**PROTOKOL ZA NASTAVNIKE**

**PREMA UPUTAMA HZJZ-a ZA SPRJEČAVANJE I SUZBIJANJE EPIDEMIJE COVID 19**

1. Nastavnici na posao dolaze u 7.45 / 13.45 (ukoliko imaju prvi školski sat). Nastavnici koji imaju prvi školski sat ujedno su i dežurni nastavnici na ulazu u školu. Na porti se vodi evidencija o dolasku osoblja uz mjerenje temperature. Djelatnici beskontaktnim toplomjerom izmjere sebi temperaturu te ju upisuju u temperaturnu listu pored svoga imena. Temperatura se mjeri i prije odlaska iz škole. Evidencija se obavlja na adekvatan način tako da se održava razmak najmanje 1,5 m u odnosu na druge osobe.

2. Maske obavezno držati na licu tijekom cijelog vremena boravka u školi. Učenici će dobiti dvije platnene maske za lice koje će mijenjati tijekom boravka u školi. Učenik bez maske ne može ući u školu. Učenik koji na satu ne koristi masku na propisan način bit će upućen u stručnu službu, a roditelji obaviješteni.

Nastavnicima i ostalim djelatnicima škola je osigurala medicinske maske ukoliko za njima imaju potrebe.

3. Mali odmor između satova traje 5 minuta tijekom kojih učenici ostaju u razredu i pripremaju se za sljedeći sat.

4. Školsko zvono zvonit će na početku te na kraju svakog nastavnoga sata. Nastavni sat traje 40 minuta.

5. Veliki odmor traje 15 minuta tijekom kojih učenici izlaze pred školsku zgradu kako bi se učionice prozračile.

6. Nastavnici, koji imaju učenike prema rasporedu 4. sat, dolaze po učenike i vode ih u učionice, nakon čega se vrata ponovo zaključavaju.

7. Ulazak učenika u školu (kao i izlazak iz škole) organiziran je na sljedeći način:

- učenici u školsku zgradu ulaze jedan po jedan

- prije ulaska u zgradu moraju proći preko dezinfekcijskoga praga/barijere

- dežurni nastavnik im mjeri temperaturu beskontaktnim toplomjerom; temperaturu učenika se ne zapisuje, osim u slučajevima da je povišena pri čemu se učenika zbrinjava i poziva roditelja/skrbnika

- učenik na Greenboxu – beskontaktnom dezinfektoru dezinficira ruke

9. Nastava je organizirana na način da jedno razredno odjeljenje satove općih predmeta ima uvijek u istoj učionici. Naime, razredni odjeli A će imati nastavu općih predmeta u Bijeloj učionici dok će razredni odjeli B imati nastavu u Veneciji. Nastavnici općih predmeta izmjenjuju se prema rasporedu.

Nastavnici strukovnih predmeta nastavu izvode u svojim učionicama, a ukoliko u njima ne mogu održati nastavu radi epidemioloških uvjeta, bit će im dostupne učionice općih predmeta: Prva žuta, Plava te prema potrebi projekta i Multimedija.

10. Tijekom nastavnog sata nastavnik ne napušta učionicu.

11. U učionicama se NE SMIJU koristiti bilo kakvi rashladni uređaji (klima ili ventilator).

12. Tijekom velikog odmora nastavnici se ne grupiraju u zbornici ili drugim prostorijama škole.

13. Ukoliko nastavnici izađu van tijekom velikog odmora, važno je da se vrate prije nego što učenici trebaju ući u školu kako bi ih poveli u učionice prema već navedenom načinu.

14. Za sve nastavnike koji nemaju nastavu preporuka je da se ne zadržavaju u školi i da kontakte s drugim djelatnicima izbjegavaju. Sva komunikacija između djelatnika škole neka bude telefonska koliko god je to moguće (pozivi, poruke, grupe, mailovi...) Preporuka je da u slučaju potrebe nastavnik telefonski kontaktira ravnatelja, pedagoginju ili voditeljicu smjene.

15. Učenici se ne kreću školom ( izbjegava se bilo kakav oblik nekontroliranog kretanja prostorima škole), dozvoljen je odlazak na zahod, ali učenici trebaju biti pušteni jedan po jedan, nikako u grupama. Učenici koriste zahode na sljedeći način:

- učenici koji imaju nastavu u Bijeloj učionici koriste onaj u prizemlju

- učenici koji imaju nastavu u Veneciji koriste onaj na katu.

16. Mjere čišćenja zahoda će biti pojačanje u skladu s epodemiološkim preporukama.

17. Soba za izolaciju učenika koji imaju bilo koji simptom bolesti COVID 19 je Autobus.

18. Svi DJELATNICI obvezni su mjeriti tjelesnu temperaturu svaki dan prije dolaska na posao. U slučaju povećane tjelesne temperature ne dolaze na posao, već se telefonom javljaju ravnateljici i izabranom liječniku obiteljske medicine.

19. Ukoliko se znakovi bolesti pojave kod DJELATNIKA tijekom radnog vremena i u prostoru škole, potrebno je odmah se javiti ravnateljici i napustiti radno mjesto.

20. Kod pojave znakova bolesti kod UČENIKA roditelji se najprije javljaju odabranom liječniku i razredniku, a razrednik je obavezan obavijestiti o tome porukom ravnateljicu, pedagoginju i voditeljicu smjene.

21. Ukoliko se znakovi bolesti pojave kod UČENIKA tijekom radnog vremena i u prostoru škole, važno je telefonski obavijestiti ravnateljicu, pedagoginji ili voditeljicu smjene koje će o tome obavijestiti roditelji i pozvati ih u školu po učenika. Učenika će se izolirati u izolacijsku sobu - Autobus dok po njega ne dođu roditelji. Osobe zadužene za izolacijsku sobu određuje ravnateljica prema rasporedu.

22. Između dviju smjena provodit će se pojačano primjereno čišćenje i dezinfekcija prostora škole sukladno uputama. Svi nastavnici moraju napustiti učionice za vrijeme dezinfekcije.

23. Nakon završetka nastave, učenici i profesori napuštaju prostor škole.

24. Do daljnjeg su zabranjeni svi posjeti vanjskim ustanovama (kino, kazalište i sl.), ali se preporučuje terenska nastava na otvorenom prostoru prema planiranim aktivnostima.

25. Znakovi koji upućuju na moguću zarazu COVID-19:

- povišena tjelesna temperatura (pod pazuhom > 37,2)

- simptomi respiratorne bolesti – kašalj, poteškoće disanja, grlobolja

- poremećaj osjeta njuha i okusa

- gastrointestinalne smetnje (proljev, povraćanje i bol u trbuhu)

**Načelno je važno:**

- pridržavati se svih pravila fizičke udaljenosti

- dosljedno provoditi pojačanu osobnu higijenu

- poticati na pojačanu higijenu i fizički razmak svi učenika i djelatnika

- nositi maske u prostoru škole

Ravnateljica

\_\_\_\_\_\_\_\_\_\_\_\_\_\_\_\_\_\_\_\_

Ivana Korjenić, prof.